12 01 001 000

Referenčné číslo Stĺpce A1, A2 a A3 tabuľky s požiadavkami na údaje: Uveďte odkaz na dočasné uskladnenie vyhlásenia na dočasné uskladnenie, do ktorého bol tovar umiestnený. Stĺpce B1 až B4, C1 a C2 tabuľky s požiadavkami na údaje: Uveďte referenčné údaje dokladov, ktoré predchádzajú vývozu do tretej krajiny/odoslaniu do členského štátu. Ak sa colné vyhlásenie týka spätne vyvážaného tovaru, uveďte referenčné údaje colného vyhlásenia, na základe ktorého tovar vstúpil do predchádzajúceho colného režimu, do ktorého bol umiestnený. Ak sa colné vyhlásenie týka tovaru podliehajúceho spotrebnej dani, udajte referenčné údaje elektronického administratívneho dokumentu vydaného pred tým, ako sa tovar podliehajúci spotrebnej dani umiestnil do colného režimu vývoz. V prípade dodatočného colného vyhlásenia uveďte MRN predtým podaného zjednodušeného colného vyhlásenia. Stĺpce D1 až D3 tabuľky s požiadavkami na údaje: V prípade tranzitného vyhlásenia uveďte referenčný údaj na dočasné uskladnenie alebo predchádzajúci colný režim či na zodpovedajúce colné doklady. V prípade colného režimu vývoz, po ktorom nasleduje colný režim tranzit, uveďte MRN vývozného colného vyhlásenia. Stĺpec E1 tabuľky s požiadavkami na údaje: Uveďte prípadne odkaz na colné vyhlásenie, na základe ktorého bol tovar prepustený do voľného obehu. Ak je uvedené MRN colného vyhlásenia na prepustenie do voľného obehu a dôkaz colného statusu tovaru Únie sa netýka všetkých tovarových položiek colného vyhlásenia, uveďte čísla príslušných položiek v colnom vyhlásení. Stĺpec E2 tabuľky s požiadavkami na údaje: Uveďte v náležitých prípadoch MRN predbežného colného vyhlásenia, resp. vyhlásení o vstupe podaných v súvislosti s tovarom pred jeho príchodom na colné územie Únie. V prípade tovaru Únie uveďte v náležitých prípadoch odkaz na colné vyhlásenie, na základe ktorého bol tovar prepustený do voľného obehu, ak ho má osoba predkladajúca colný zoznam tovaru k dispozícii. Ak sa uvedie MRN predbežného colného vyhlásenia o vstupe alebo colného vyhlásenia na prepustenie do voľného obehu a colný zoznam tovaru sa netýka všetkých tovarových položiek predbežného colného vyhlásenia o vstupe, resp. colného vyhlásenia na prepustenie do voľného obehu, uveďte čísla príslušných položiek v predbežnom colnom vyhlásení o vstupe alebo colnom vyhlásení na prepustenie do voľného obehu, ak ich má osoba predkladajúca elektronický zoznam tovaru k dispozícii. Stĺpec F25 tabuľky s požiadavkami na údaje: Uveďte MRN súvisiaceho podania predbežného colného vyhlásenia o vstupe, ktoré má byť doplnené o tieto informácie. Stĺpec G2 tabuľky s požiadavkami na údaje: Uveďte MRN predbežného colného vyhlásenia, resp. vyhlásení o vstupe, odkaz na hlavný prepravný doklad alebo pri námornej preprave vstupný kľúč, ktoré sa týkajú príslušnej zásielky, za podmienok stanovených v kapitole 3 hlavy I tejto prílohy. Stĺpec G3 tabuľky s požiadavkami na údaje: Bez toho, aby bol dotknutý článok 139 ods. 4 kódexu, uveďte MRN predbežného colného vyhlásenia, resp. vyhlásení o vstupe alebo v prípadoch uvedených v článku 130 kódexu vyhlásenia na dočasné uskladnenie alebo colného vyhlásenia, resp. vyhlásení, ktoré boli podané v súvislosti s predmetným tovarom. V prípade tovaru Únie a v náležitom prípade uveďte odkaz na colné vyhlásenie, na základe ktorého bol tovar prepustený do voľného obehu, alebo odkaz na dôkaz o statuse tovaru Únie. Ak sa oznámenie o predložení netýka všetkých tovarových položiek v uvedenom predchádzajúcom vyhlásení alebo dôkaze o statuse tovaru Únie, osoba predkladajúca tovar uvedie príslušné číslo položky alebo čísla položiek pridelené tovaru v uvedenom predchádzajúcom vyhlásení alebo dôkaze o statuse tovaru Únie. Stĺpec G4 tabuľky s požiadavkami na údaje: Bez toho, aby bol dotknutý článok 145 ods. 4 kódexu, uveďte MRN predbežného colného vyhlásenia, resp. vyhlásení o vstupe týkajúcich sa príslušnej zásielky. Ak bolo vyhlásenie na dočasné uskladnenie podané po skončení colného režimu tranzit v súlade s článkom 145 ods. 11 kódexu, uvedie sa MRN tranzitného vyhlásenia. Ak sa uvedie MRN predbežného colného vyhlásenia o vstupe, tranzitného vyhlásenia alebo v prípadoch uvedených v článku 130 kódexu colného vyhlásenia, a vyhlásenie na dočasné uskladnenie sa netýka všetkých tovarových položiek predbežného colného vyhlásenia o vstupe, tranzitného vyhlásenia alebo colného vyhlásenia, deklarant uvedie číslo, resp. čísla príslušných položiek pridelených tovaru v pôvodnom predbežnom colnom vyhlásení o vstupe, tranzitnom vyhlásení alebo colnom vyhlásení. Stĺpec G5 tabuľky s požiadavkami na údaje: Uveďte MRN vyhlásenia, resp. vyhlásení na dočasné uskladnenie podaných v súvislosti s tovarom na mieste začiatku jeho prepravy. Ak sa MRN vyhlásenia na dočasné uskladnenie netýka všetkých tovarových položiek príslušného vyhlásenia na dočasné uskladnenie, osoba oznamujúca príchod tovaru po jeho preprave v dočasnom uskladnení musí uviesť číslo, resp. čísla príslušných položiek pridelené tovaru v pôvodnom vyhlásení na dočasné uskladnenie. Stĺpce H1 až H5, I1 a I2 tabuľky s požiadavkami na údaje Uveďte odkaz na vyhlásenie na dočasné uskladnenie alebo na ktorýkoľvek iný predchádzajúci doklad. Identifikátor tovarovej položky sa uvedie len vtedy, ak je to potrebné na jednoznačnú identifikáciu príslušnej tovarovej položky. Keď sa vyhlásenie týka tovaru podliehajúceho spotrebnej dani v režime pozastavenia dane, uveďte odkaz na elektronický administratívny dokument, ak je vydaný. V prípade dodatočného colného vyhlásenia uveďte MRN predtým podaného zjednodušeného colného vyhlásenia. Stĺpec H6 a H7 tabuľky s požiadavkami na údaje: Ak sa predbežné colné vyhlásenie o vstupe a colné vyhlásenie podávajú samostatne, uveďte pomocou príslušného kódu Únie MRN predbežného colného vyhlásenia o vstupe alebo akéhokoľvek iného predchádzajúceho dokladu.